**D i s p o z i ț i a**

**nr. 666 din 13 decembrie 2021**

# **privind recuperarea prejudiciului constatat prin Decizia Curţii de Conturi a României – Camera de Conturi Cluj nr. 32/2019, ca urmare a acordării unor drepturi de personal, reprezentând îndemnizație de hrană acordată domnului BALCĂU ALEXANDRU**

Preşedintele Consiliului Judeţean Cluj,

Având în vedere Referatul Direcţiei Generale Buget-Finanţe, Resurse Umane nr. 44184/09.12.2021, privind motivarea necesității recuperării prejudiciului constatat prin Decizia Curţii de Conturi a României – Camera de Conturi Cluj nr. 32/2019 ca urmare a acordării unor drepturi de personal reprezentând indemnizație de hrană;

Luând în considerare:

* punctul 2 din Decizia Curţii de Conturi a României – Camera de Conturi Cluj nr. 32/2019;
* Sentința Civilă nr. 1087/20.04.2021 pronunțată de Tribunalul Cluj în dosarul nr.1389/117/2020 rămasă definitivă prin Decizia Civilă nr. 1133/18.10.2021 a Curții de Apel Cluj;
* comunicarea și înregistrarea Deciziei civile nr. 1133/18.10.2021 a Curții de Apel Cluj la Consiliul Județean Cluj cu nr.41.539/17.11.2021,

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art.3, art. 30, art. 80 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu dispozițiile:

* art. 190 alin. (3), alin. (4), ale art. 191 alin. (1) lit. f), ale art. 499 și ale art. 500 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art. 256-259 din Legea nr. 53/2003 Codul muncii, republicată, cu modificările și completările ulterioare;
* art. 1 alin. (1), ale art. 7, ale art. 10 și ale art. 11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Sestabileşte prejudiciul constatat prin Decizia Curţii de Conturi a României – Camera de Conturi Cluj nr. 32/2019, ca urmare a acordării unor drepturi băneşti necuvenite reprezentând indemnizația de hrană aferentă lunii decembrie 2018 în cuantum net de \_\_\_ lei, domnului BALCĂU ALEXANDRU având funcția contractuală de execuție de Șofer la Serviciul Operațional din cadrul Direcției de Administrare a Domeniului Public și Privat al Județului Cluj.

**(2)** Recuperarea prejudiciului stabilit conform alineatului 1, se face prin reţinere din salariul aferent lunii ianuarie 2022.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Dispoziția de imputare rămasă definitivă ca urmare a neintroducerii ori a respingerii acțiunii în anulare de către instanța de contencios administrativ constituie titlu executoriu.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 5.** Prezenta dispoziţie se comunică prin e-mail Direcţiei Generale Buget-Finanţe, Resurse Umane - Serviciul Resurse Umane, domnului BALCĂU ALEXANDRU, precum şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin Tișe**  **Simona Gaci**